Indhold

# Skrifttype

Indlejr dokumentskrifttyper i den aktuelle fil.

Overvej at indlejre skrifttyper, når dit dokument bruger sjældne eller tilpassede skrifttyper, der ikke almindeligt tilgængelige på andre computere.

For at tilgå denne kommando...

#### Fra menulinen:

Vælg Filer ▸ Egenskaber ▸ (fanebladet) Skrifttype.

#### Fra brugerfladen med faneblade:

Vælg Filer ▸ Egenskaber ▸ (fanebladet) Skrifttype.

I menuen Filer på fanebladet Fil, vælg Egenskaber ▸ Skrifttype.

## Skrifttype-indlejring

### Indlejr skrifttyper i dokumentet

Afkryds dette felt for at indlejre skrifttyper i dokumentfilen til portabilitet mellem forskellige computersystemer. Alle skrifttyper brugt i typografier eller direkte formatering bliver indlejret, selv hvis typografien ikke anvendes i dokumentet.

### Indlejr kun skrifttyper, som bruges i dokumentet

Afkryds dette felt for at indlejre skrifttyper brugt i dokumentet, mens ubrugte skrifttyper filtreres fra. Skrifttyperne bliver kun indlejrede, hvis de bliver brugt i direkte formatering eller i en typografi, som er anvendt i dokumentet.

Dokumentet med indlejrede skrifttyper er naturligt nok større. Skrifttyperne bruges på målcomputeren til bedre gengivelse af dokument-layoutet.

## Skrifttype-scripts som skal indlejres

### Latinske, asiatiske og komplekse skrifttyper

Afkryds det relevante skrifttype-script, som skal indlejres i dokumentet.

Skrifttypelicenser kan begrænse indlejring af skrifttyper i dokumenter. Skrifttypefiler indeholder flag, der viser, om og hvordan de kan indlejres i en dokumentfil. LibreOffice parser disse flag og bestemmer om og hvordan, de kan indlejres i en dokumentfil, og når du åbner et dokument, der indeholder indlejrede skrifter, ser det også på disse flag for at bestemme, om og hvordan et dokument kan vises eller redigeres.