Indhold

# Datakilde for regneark

Importerer data fra datakilder. I øjeblikket inkluderer de understøttede eksterne dataformater CSV, HTML, XML og LibreOffice Base-filer.

Data kan importeres fra et lokalt lager, for eksempel CSV-filer, eller fra eksterne kilder, for eksempel HTML-netsider.

Derudover kan data manipuleres med forskellige transformationer før de bliver indlæst i arket.

For at tilgå denne kommando...

#### Fra menulinen:

Vælg Data ▸ Datakilde.

#### Fra brugerfladen med faneblade:

På fanebladet Data, vælg Datakilde.

#### Fra værktøjslinjer:

Datakilde

## Databaseområde

Databaseområdet, der skal modtage data fra datakilden. Vælg området fra den tilgængelige rullegardinliste.

## Dataformat

Typen af data, som skal importeres.

## Adresse (URL)

URL'en for datakilden. Hvis kilden er en lokal fil, så indsæt filens sti og navn. Hvis kilden er en webtjeneste, så indsæt URL'en.

## Identifikator

Mål-ID for HTML-leverede data eller Xpath for XML-leverede data.

## Transformationer

De leverede data kan transformeres med de tilgængelige transformationer fra rullegardinlisten. Du får brug for at angive yderligere informationer afhængigt af typen af transformation. For eksempel kan du angive sorteringsrækkefølge for sorterings-transformationer.

### Slet kolonner

Sletter kolonnerne angivet i Kolonner. Skriv listen af kolonneindekser adskilt med semikolon.

### Slet rækker

Sletter rækker, som indeholder værdien skrevet i Opslagsværdi-elementet og som findes i Kolonne-indeksnummeret.

### Ombyt rækker

Ombyt placeringen af første og anden række.

### Opdel kolonner

Deler kolonnen i to ved forekomsten af skilletegns-strengen.

### Flet kolonner

Fletter kolonner med tilføjelse af skilletegn-strengen mellem hver af de flettede værdier.

### Teksttransformation

Transformerer tekstdata i kolonnelisten.

- Til små bogstaver: transformerer alle store bogstaver til små bogstaver.

- Til store bogstaver: transformerer alle små bogstaver til store bogstaver.

- Store begyndelsesbogstaver: hvert ord skrives med stort begyndelsesbogstav.

- Trim: fjerner mellemrum fra data og efterlader kun et enkelt mellemrum mellem ord.

### Sortér kolonner

Sorterer rækker stigende eller faldende efter værdierne i kolonneindeksnummeret.

### Sammendragsfunktioner

Tilføjer resultatet af en sammendragsfunktion nederst i kolonnen.

- Sum: summen af kolonnedataene.

- Gennemsnit: gennemsnitsværdien af kolonnedataene.

- Største værdi: Den største værdi af kolonnedataene.

- Mindste værdi: den mindste værdi af kolonnedataene.

### Numerisk

Anvender numeriske funktioner på kolonner.

- Fortegn: Returnerer +1 for strengt positive tal, -1 for strengt negative tal og 0 for nulværdier.

- Afrund: Afrunder tal til et bestemt antal decimaler.

- Rund op: Runder tal op til det nærmeste heltal.

- Rund ned: Runder tal ned til det nærmeste heltal.

- Numerisk værdi: Returnerer den numeriske værdi af tallene.

- Logaritme med grundtal e: Returnerer den naturlige logaritme af tallene.

- Logaritme med grundtal 10: Returnerer logaritmen med grundtal 10 af tallene.

- Kubik: Returnerer tallene opløftet til 3. potens (kubiktallene).

- Kvadrat: Returnerer kvadratet på tallene (x2).

- Kvadratrod: Returnerer kvadratroden af tallene.

- Eksponential: Returnerer eksponentialværdien af tallene (ex).

- Er lige: Returnerer +1 hvis tallet er lige, 0 hvis tallet er ulige. For decimaltal returneres 0.

- Er ulige: Returnerer +1 hvis tallet er ulige, 0 hvis tallet er lige. For decimaltal returneres 0

### Erstat nulværdier

Erstatter nul eller manglende data i kolonnelisten med den angivne tekst.

### Dato og klokkeslæt

Udfører dato- og klokkeslæts-transformationer på data i listen over kolonneindekser.

Dato- og klokkeslætsværdierne afhænger af sprogindstillingerne.

- Datostreng:

- År: Returnerer året for datoen.

- Start på året: Returnerer datoværdien for årets første dag.

- Slutning af året: Returnerer datoværdien for årets sidste dag.

- Måned: Returnerer månedsnummeret for datoen.

- Månedsnavn: Returnerer månedsnavnet for datoen.

- Start på måneden: Returnerer datoværdien for den første dag i måneden.

- Slut på måneden: Returnerer datoværdien for den sidste dag i måneden.

- Dag: Returnerer dagen i måneden.

- Ugedag: Returnerer ugedagen.

- Dag i året: Returnerer dagens nummer i året.

- Kvartal: Returnerer tallet for datoens kvartal.

- Start på kvartal: Returnerer datoværdien for den første dag i kvartalet.

- Slut på kvartal: Returnerer datoværdien for den sidste dag i kvartalet.

- Time: Returnerer timen på dagen for datoværdien.

- Minut: Returnerer minuttet for datoværdien.

- Sekund: Returnerer sekundet for datoværdien.

- Klokkeslet: Returnerer klokkeslættet for datoværdien.

### Find og erstat

Finder og erstatter værdier i Kolonne-indeksnummeret.

## Tilføj

Klik Tilføj for at inkludere den valgte transformation til transformations-sættet. Transformationer inkluderes i bunden af listen.

Hvis rækkefølgen af transformationer er vigtig, så planlæg sekvensen af transformationer på forhånd.

## Slet

Sletter transformationen fra listen.

## Anvend

Anvender transformationerne på de leverede data og viser resultatet i forhåndvisnings-området til inspektion. Dataene bliver ikke indlæst i regnearket før du trykker OK.

Dataformateringen kan indstilles med et højreklik på overskrifterne i forhåndsvisningen af tabellen. Den tilsvarende databaseområde-kolonne bliver da markeret. Formatér cellerne med kontekstmenuen.

Relaterede emner

Opdatér datakilde