Indhold

# Betingelse

Definér betingelser for betingede typografier her.

For at tilgå denne kommando...

Højreklik på et afsnit med typografi Brødtekst. Vælg Afsnit ▸ Redigér typografi ▸ (fanebladet) Betingelse.

Vælg Vis ▸ Typografier (Kommando+T F11). Højreklik på en vilkårlig afsnitstypografi. Vælg Ny ▸ (fanebladet) Betingelse.

Betingede typografier er afsnitstypografier, som har forskellige egenskaber afhængigt af sammenhængen. Når de først er defineret, kan du ikke skifte de betingede egenskaber for en betinget typografi.

LibreOffice påfører afsnitsegenskaberne for betingede typografier som følger (de fede termer svarende til titlerne på dialogfelter): Hvis et afsnit formateret med en betinget typografi er i en sammenhæng, som har en anvendt typografi forbundet til sig, anvendes afsnitstypografien fra denne betingelse. Hvis ingen typografi er kædet til sammenhængen, anvendes attributterne, der er defineret i den betingede typografi. Følgende eksempel illustrerer denne sammenhæng:

1. Åbn et tomt tekstdokument og skriv et kort forretningsbrev med et sidehoved (Formatér ▸ Sidetypografi ▸ (fanebladet) Sidehoved).

2. Definér en ny afsnitstypografi ved at vælge Nyt i Typografier og formatering vinduet, og udvælg alle afsnitsegenskaberne som du ønsker i dit forretningsbrev fra Afsnitstypografi dialogen. Navngiv denne typografi "Forretningsbrev".

3. Klik på fanebladet Betingelse og vælg feltet Betinget typografi for at definere den nye afsnitstypografi som en betinget typografi.

4. I Kontekst, skal du markere sidehovedelementet og vælge den ønskede typografi til sidehovedet i dit forretningsbrev under Afsnitstypografier, for eksempel standardafsnitstypografien "Sidehoved". Du kan også vælge din egen typografi.

5. Du kan føje afsnitstypografien til konteksten ved at dobbeltklikke på det valgte element i rullelisten Afsnitstypografier eller ved at bruge Anvend.

6. Klik OK for at lukke afsnitstypografidialogen og derefter formatere alle afsnit i dit forretningsbrev, inklusiv sidehovedet, med den nye betingede afsnitstypografi: "Forretningsbrev". (Når du klikker i sidehovedet, kan du have brug for at få vist Alle typografier eller Brugerdefinerede typografier i typografilisten for at anvende den nye forretningsbrevstypografi.)

Sidehovedteksten har nu de attributter, som du angav i afsnitstypografien Sidehoved, mens de andre dele af dokumentet har de attributter, der er defineret i den betingede afsnitstypografi Forretningsbrev.

Typografien Brødtekst er oprettet som en betinget typografi. Derfor kan enhver typografi du laver på grundlag af den, blive anvendt som en betinget typografi.

Afsnitstypografien, der anvendes til sammenhængen, bruges, når du eksporterer til andre formater (RTF, HTML, og så videre).

## Betinget typografi

Afkryds dette felt for at angive en ny typografi som en betinget typografi.

## Kontekst

Her kan du se LibreOffices foruddefinerede kontekst, herunder dispositioneniveau 1 til 10, listeniveauer 1 til 10, tabelhoved, tabelindhold, sektion, kant, fodnote, sideoverskrifter, sidehoved og sidefod.

## Anvendte typografier

Her du kan se listen over alle afsnitstypografier, der er anvendt i en sammenhæng.

## Afsnitstypografier

En liste over alle afsnitstypografier som kan blive tildelt til en sammenhæng er indeholdt i rullelisten.

### Grupper af typografier

Disse typografigrupper kan du vise i vinduet Typografier og formatering.

Navn | Betydning
--- | ---
Automatisk | Viser relevante typografier for den aktuelle kontekst.
Alle typografier | Viser alle typografier for den aktive kategori af typografier.
Skjulte typografier | Viser typografier som har være skjult i i vinduet Typografier.
Anvendte typografier | Viser de typografier (for den valgte kategori) som anvendes i det gældende dokument.
Brugerdefinerede typografier | Viser alle brugerdefinerede typografier i den valgte kategori af typografier.
Teksttypografier | Viser formateringstypografier for tekst.
Dokumentstruktur | Viser formateringstypografier til at strukturere dokumenter.
Listetypografier | Viser formateringstypografier for sorterede og usorterede lister.
Registertypografier | Viser formateringstypografier for registre, herunder indholdsfortegnelse og stikordsregister.
Specialtypografier | Viser formateringstypografier for sidehoveder, sidefødder, fodnoter, slutnoter, tabeller og billedtekster.
HTML-typografier | Viser en liste af typografier for HTML-dokumenter.
Betingede typografier | Viser de brugerdefinerede betingede typografier.
Hierarkisk | Viser typografierne i den valgte kategori som en hierarkisk liste. For at se typografierne i et underniveau, klik på plustegnet (+) ved siden af underniveau-navnet.

## Fjern

Klik her for at fjerne den aktuelle kontekst der er tildelt til den valgte typografi.

## Tildel

Klik på Anvend for at anvende den markerede Afsnitstypografi på den definerede kontekst.

### Nulstil

Nulstil ændringer udført på den aktuelle fane til dem, der var gældende, da denne dialog blev åbnet.