Indhold

# Direkte Markørtilstand

Aktiverer eller deaktiverer den direkte markør. Du kan klikke på begyndelse, midten eller slutningen af enhver linje på en side og begynde at skrive.

Du kan specificere opførslen af den direkte markør ved at vælge LibreOffice ▸ Indstillinger Funktioner ▸ Indstillinger ▸ LibreOffice Writer ▸ Formateringshjælp.

For at tilgå denne kommando...

#### Fra menulinen:

Vælg Redigér ▸ Direkte markørtilstand

#### Fra brugerfladen med faneblade:

I menuen Hjem på fanebladet Hjem, vælg Direkte markørtilstand.

#### Fra værktøjslinjer:

Slå direkte markørtilstand til/fra

Direkte-markøren giver dig mulighed for at klikke i ethvert tomt område på en side for at placere tekst, billeder, tabeller, rammer og andre objekter.

Hvis du placerer direkte-markøren cirka i midten mellem venstre og højre margen på en side eller en tabelcelle, vil teksten, som du indsætter, være centreret. Tilsvarende vil tekst blive højrejusteret, når direkte-markøren er placeret på højre margen.

Værktøjet Autokorrektur vil automatisk fjerne tomme afsnit, tabulatorer og mellemrum, der er indsat af direkte-markøren. Hvis du vil bruge direkte-markøren, så deaktiver Autokorrektur.

Direkte-markøren sætter tabulatorer for at placere markøren. Hvis du ændrer tabulatorerne senere, kan placeringen af teksten på siden også skifte.