Indhold

# Tekstforløb

Angiv indstillinger for orddeling og sideopsætning.

For at tilgå denne kommando...

Vælg fanebladet Formatér ▸ Afsnit ▸ (fanebladet) Tekstforløb.

Vælg Vis ▸ Typografier, åbn kontekstmenuen og vælg Ny/Redigér typografi ▸ (fanebladet) Tekstforløb.

Vælg fanebladet Redigér ▸ Find og erstat ▸ Formatér ▸ Tekstforløb

## Orddeling

Angiv indstillingene for orddeling af tekstdokumenter.

### Automatisk

Indsætter automatisk bindestreger, hvor det er nødvendigt i et afsnit.

### Tegn ved linjeafslutning

Indtast det mindste antal tegn, der skal være i slutningen af linjen, før en bindestreg indsættes.

### Tegn ved linjestart

Indtast det mindste antal tegn, der skal være i begyndelsen af linjen efter bindestregen.

### Sammenhængende tegn i delord ved linjeafslutning

Angiv 3 (eller flere) tegn for at forbedre orddelingen på dansk, hollandsk, tysk, ungarsk, norsk og svensk ved at foretrække orddeling mellem bestanddelene af et sammensat ord i stedet for at orddele den anden (eller tredje osv.) del allerede efter dets første 2 tegn.

### Højeste antal linjer i træk med orddeling

Indtast det maksimale antal af linjer, der i træk kan have orddeling.

### Mindste ordlængde målt i tegn

Skriv den mindste ordlængde målt i tegn, før ordet må deles med bindestreg.

### Orddelingszone

For at reducere mængden af orddeling, skriv en længde for orddelingszonen. I stedet for den mulige orddeling, vil linjen blive brudt mellem ord, hvis den tilbageværende plads på linjen ikke overskrider orddelingszonen. Orddelingszone resulterer i større mellemrum mellem ord i tekst justeret med lige margener, og større afstand til afsnitsmarginer i øvrig tekst.

### Del ord skrevet med STORE BOGSTAVER

Del ord som er skrevet helt med store bogstaver, for eksempel akronymer.

### Orddeling af sidste ord

Brug også orddeling på det sidste ord i et afsnit. Hvis denne funktion slås fra, undgås næsten tomme linjer med blot et halvt ord.

## Orddeling hen over

Kontrollerer orddelingen i den sidste linje af en spalte, en side eller et sideopslag, og den sidste hele linje af et afsnit, ud fra visse typografiske regler til at forøge læselighed.

### Sidste hele linje i afsnit

For at undgå orddeling i den sidste hele linje af et afsnit, fjern markering fra dette afkrydsningsfelt. Ordet som ellers skulle deles, bliver da flyttet til næste linje, når der er plads til det. Som konsekvens bliver den sidste linje af afsnittet længere, og dermed reduceres den tomme plads mellem afsnit.

### Spalte

Fjern markeringen fra dette afkrydsningsfelt for at forhindre ord i at blive delt hen over skift af spalte, kædet ramme eller side. I stedet for orddeling flyttes ordet til den næste spalte, ramme eller side.

### Side

Fjern markeringen fra dette afkrydsningsfelt for at forhindre ord i at blive delt hen over sideskift. I stedet for orddeling flyttes ordet til næste side.

### Sideopslag

Fjern markeringen fra dette afkrydsningsfelt for at forhindre ord i at blive ved nyt sideopslag. (Et sideopslag er et par af to sider, som er synlige for læseren samtidig.) I stedet for orddeling flyttes ordet til næste sideopslag.

### Slutzone for afsnit

For at sætte en orddelingszone for den sidste hele linje af afsnit, skriv zonens længde. Hvis sat til 0, bliver orddelingszonen brugt som slutzone for afsnit.

### Slutzone for spalte

For at sætte en orddelingszone for den sidste hele linje af spalter, skriv zonens længde. Kolonne-slutzonen øger læseligheden hen over spalter eller kædede tekstrammer. Hvis sat til 0, bliver slutzonen for afsnit brugt som slutzone for spalter.

### Slutzone for side

For at sætte en orddelingszone for den sidste hele linje af sider, skriv zonens længde. Side-slutzonen forøger læseligheden hen over sider. Hvis sat til 0, bliver slutzonen for spalter brugt som slutzone for sider.

### Slutzone for sideopslag

For at sætte en orddelingszone for den sidste hele linje af sideopslag, skriv zonens længde. Hvis sat til 0, bliver orddelingszonen brugt som slutzone for afsnit. Sideopslags-slutzonen forøger læseligheden, når du bladrer. En værdi, som er fire gange skrifttypestørrelsen vil forhindre orddeling af ord på 7-8 bogstaver eller kortere. Det vil også undgå deling af længere ord blandt deres første 4-5 bogstaver eller tidligere. Hvis sat til 0, bliver slutzonen for sider brugt som slutzone for sideopslag.

### Flyt linje

Markér dette afkrydsningsfelt for at flytte hele linjen med orddeling til næste spalte, side eller sideopslag, i stedet for kun at flytte det sidste ord. Kun den sidste linje flyttes, når der er flere linjer med orddeling, dvs. denne indstilling vil ikke garantere mod orddeling ved slutningen af spalter eller sider.

## Skift

Angiv indstillinger for side- eller spalteskift.

### Indsæt

Markér dette afkrydsningsfelt og vælg så den type skift, du vil bruge.

### Type

Vælg skiftet, som du vil indsætte.

### Placering

Vælg hvor du vil indsætte skiftet.

### Med sidetypografi

Markér dette afkrydsningsfelt og vælg så den sidetypografi, som du vil bruge til den første side efter sideskiftet.

### Sidetypografi

Markér den formateringstypografi, der skal bruges på den første side efter sideskiftet.

### Sidetal

Indtast sidenummer for den første side efter sidebruddet. Hvis du ønsker at fortsætte den nuværende nummerering skal du efterlade afkrydsningsfeltet tomt.

## Indstillinger

Angiver tekstforløbsindstillinger for afsnit, som vises før og efter et sideskift.

### Del ikke afsnit

Flytter hele afsnittet til den næste side eller spalte, efter at et skift er blevet indsat.

### Hold sammen med næste afsnit

Holder det aktuelle afsnit og det følgende afsnit sammen, når et skift eller spalteskift bliver indsat.

### Fransk horeungekontrol

Angiver det mindste antal linjer i et afsnit før et sideskift. Markér dette afkrydsningsfelt, og indtast derefter et tal i feltet Linjer. Hvis antallet af linjer ved slutningen af siden er mindre end antallet angivet i feltet Linjer, bliver afsnittet flyttet til den næste side.

### Horeungekontrol

Angiver det mindste antal linjer i et afsnit på den første side efter sideskiftet. Markér dette afkrydsningsfelt og indtast derefter et tal i feltet Linjer. Hvis antallet af linjer øverst på siden er mindre end antallet angivet i feltet Linjer, vil placeringen af skiftet blive tilpasset.

### Nulstil

Nulstil ændringer udført på den aktuelle fane til dem, der var gældende, da denne dialog blev åbnet.

### Anvend

Anvende de tilrettede eller valgte værdier uden at lukke dialogen.

Relaterede emner

Horeunger.