Indhold

# Beskyt celler

Forhindrer at indholdet af de markerede celler bliver ændret.

For at tilgå denne kommando...

#### Fra menulinen:

Vælg Tabel ▸ Beskyt celler.

#### Fra brugerfladen med faneblade:

I menuen Tabel på fanebladet Tabel, vælg Beskyt celler.

#### Fra værktøjslinjer:

Beskyt celler

Når markøren er i en skrivebeskyttet celle, vises en besked på Statuslinje.

For at fjerne cellebeskyttelse, marker cellen/cellerne, højreklik og vælg Ophæv cellebeskyttelse.

Relaterede emner

Tabel

# Beskyt ark

Beskytter cellerne i det aktuelle ark fra at blive ændrede.

Vælg Funktioner ▸ Beskyt ark for at åbne dialogen Beskyt ark, hvor du kan specificere arkbeskyttelse med eller uden en adgangskode, og vælge hvilke elementer af arket, der skal beskyttes.

For at tilgå denne kommando...

#### Fra menulinen:

Vælg Funktioner ▸ Beskyt ark.

#### Fra brugerfladen med faneblade:

Vælg Gennemse ▸ Beskyt ark

#### Fra arknavigeringslinjen:

Vælg Beskyt ark.

#### Fra værktøjslinjer:

Beskyt ark

Vælg Redigér ▸ Cellebeskyttelse for at aktivere arkbeskyttelse med de aktuelle cellebeskyttelses-indstillinger.

For at beskytte celler mod videre redigering, skal afkrydsningsfeltet Beskyttet markeres på Formatér ▸ Celler ▸ (fanebladet) Cellebeskyttelse eller på kontekstmenuen Formatér celler ▸ (fanebladet) Cellebeskyttelse.

## Beskyt dette ark og indholdet af de beskyttede celler

Markér dette afkrydsningsfelt for at aktivere beskyttelse af ark og celleindhold.

## Adgangskode / Bekræft

Lader dig skrive en adgangskode for at beskytte arket fra uautoriserede ændringer. Bekræft den adgangskode, du skrev i det første felt.

## Tillad brugere af dette ark at:

Vælg hvilke brugerhandlinger, der er beskyttelse mod:

- Markere beskyttede celler: Afkryds dette felt for at tillade brugeren at markere beskyttede celler. Når feltet ikke er krydset af, kan brugeren ikke markere beskyttede celler, markøren kan ikke gå ind i en beskyttet celle eller et beskyttet celleområde.

- Markere ikke-beskyttede celler: Afkryds dette felt for at tillade brugere at markere ikke-beskyttede celler. Når feltet ikke er afkrydset, kan brugeren ikke markere ubeskyttede celler; markøren ikke gå ind i en ikke-beskyttet celle eller et ikke-beskyttet celleområde.

- Indsætte kolonner: Tillad indsætning af kolonner, selv når arket er beskyttet. Bemærk at når indsætning af kolonner er slået til, kan du indsætte kolonner selv om området indeholder beskyttede celler, som vil blive flyttet efter indsætningen. Celler i de nyindsatte kolonner arver Beskyttelses-egenskaben fra det tilhørende område: Når den nye celle er i et beskyttet område, er cellen beskyttet, og når den er i et ikke-beskyttet område, er cellen ikke-beskyttet.

- Indsætte rækker: Tillad indsætning af rækker, selv når arket er beskyttet. Bemærk at når indsætning af rækker er slået til, kan du indsætte rækker selv om området indeholder beskyttede celler, som vil blive flyttet efter indsætningen. Celler i de nyindsatte rækker arver Beskyttelses-egenskaben fra det tilhørende område: Når den nye celle er i et beskyttet område, er cellen beskyttet, og når den er i et ikke-beskyttet område, er cellen ikke-beskyttet.

- Slette kolonner: Tillad sletning af kolonner. Bemærk af sletning af kolonner kun er tilladt for ikke-beskyttede celler.

- Slette rækker: Tillad sletning af rækker. Bemærk at sletning af rækker kun er tilladt for ikke-beskyttede celler.

Ikke-beskytte celler eller celleområder kan opsættes på et beskyttet ark ved at bruge menuerne Funktioner ▸ Beskyt ark og Formatér ▸ Celler ▸ (fanebladet) Cellebeskyttelse.

1. Markér de celler, som skal være ikke-beskyttede

2. Vælg Formatér ▸ Celler ▸ (fanebladet) Cellebeskyttelse. Fjern afkrydsning i feltet Beskyttet og klik på OK.

3. Aktivér beskyttelse af arket i menuen Funktioner ▸ Beskyt ark. Beskyttelsen slås til straks. Nu kan kun de celler, du markerede i trin 1, redigeres.

For senere at ændre et ikke-beskyttet område til et beskyttet område:

1. Markér området af celler, som skal beskyttes.

2. I menuen Formatér ▸ Celler ▸ (fanebladet) Cellebeskyttelse, afkryds feltet Beskyttet.

3. Vælg menuen Funktioner ▸ Beskyt ark. Området, som tidligere kunne redigeres, er nu beskyttet.

Ark-beskyttelse påvirker også kontekstmenuen for arkfanerne i bunden af skærmen. Kommandoerne Slet og Omdøb kan ikke længere vælges.

Hvis et ark er beskyttet, kan du ikke ændre eller slette nogen celletypografier.

Indtil beskyttelsen slås fra, kan et beskyttet ark eller celleområde kan ikke længere ændres, med undtagelse af de typer ændringer af kolonner og rækker som blev sat i dialogen Funktioner ▸ Beskyt ark. For at ophæve beskyttelse, vælg kommandoen Funktioner ▸ Beskyt ark. Hvis der ikke var sat en adgangskode, bliver arkbeskyttelsen umiddelbart slået fra. Hvis arket var beskyttet med adgangskode, åbner dialogen Ophæv arkbeskyttelse, hvor du må angive adgangskoden.

Når de er gemt, kan beskyttede ark kun gemmes igen med kommandoen Filer ▸ Gem som.

Komplet beskyttelse af dit arbejde kan opnås ved at kombinere indstillingerne Funktioner ▸ Beskyt ark og Funktioner ▸ Beskyt regnearkets struktur, inklusive beskyttelse med adgangskode. For helt at forhindre at dokumentet åbnes, markér feltet Gem med kodeord i dialogen Gem, før du trykker på Gem-knappen.

Relaterede emner

Tabel