Indhold

# Om XML-filtre

LibreOffice gemmer dokumenter i XML-format. Du kan oprette tilpassede filtre, som konverterer XML-filformatet OpenDocument, der som standard anvendes af LibreOffice, til andre formater. Disse filtre kan integreres i LibreOffice, så du transparent kan gemme eller indlæse disse formater.

For at oprette et XML-filter, skal du have en god forståelse af koncepterne XML og XSLT. Disse koncepter ligger udenfor omfanget af denne hjælp.

Et XML-filter indeholder typografiark, som er skrevet i sproget XSLT. Typografiarket angiver transformeringen fra OpenDocument-filformatet til et andet XML-format gennem eksport- og importfiltre. Der er tre slags XML-filtre:

- Importfiltre indlæser eksterne XML-filer og omdanner filernes format til OpenDocument XML-filformatet. Når du har installeret et importfilter, bliver navnet på filteret føjet til listen over filtyper i dialogen Åbn.

- Eksportfiltre omdanner OpenDocument XML-filer og gemmer filerne i et andet XML-format. Når du har installeret et eksportfilter, bliver navnet på filteret føjet til listen over filtyper i dialogen Eksportér.

- Import/eksport-filtre indlæser og gemmer OpenDocument XML-filer i et andet XML-format. Når du har installeret disse filtre, bliver filtrenes navne føjet til listen over filtyper i dialogerne Åbn og Gem som.

Relaterede emner

World Wide Web-konsortiets sider (www.w3c.org) om fleksibelt Typografiark-sprog (XSL: eXtensible Stylesheet Language)

World Wide Web-konsortiets sider (www.w3c.org) om fleksibel markeringssprog (XML: eXtensible Markup Language)

XML-filformater

Distribuere XML-filtre

Oprette og teste XML-filtre