Indhold

# Oprettelse af pivottabeller

1. Placer markøren indenfor et celleområde, som indeholder værdier, række- og kolonneoverskrifter.

2. Vælg Indsæt ▸ Pivottabel. Dialogen Vælg kilde vises. Vælg Aktuel markering og bekræft med OK. Tabeloverskrifter vises som knapper i dialogen Pivottabel. Træk disse knapper efter ønske og slip dem på layoutfladerne "Filtre", "Kolonnefelter", "Rækkefelter" og "Datafelter".

3. Træk de ønskede knapper ind i et af de fire områder.

Træk en knap til fladen Filtre for at oprette en knap og en rulleliste øverst i den genererede pivottabel. Rullelisten kan bruges til at filtrere pivottabellen efter indholdet i det valgte element. Du kan trække-og-slippe inden for den genererede pivottabel for at bruge et andet felt på siden som filter.

Hvis en knap slippes i området Datafelter, vil den få en etiket, som også viser formlen, der bruges til beregne dataene.

- Ved at dobbeltklikke på et af felterne i området Datafelter, kan du kalde dialogen Datafelt frem.

- Brug dialogboksen Datafelt til at vælge de beregninger, der skal anvendes til data. For at foretage flere markeringer skal du trykke på Æble Ctrl mens du klikker på den ønskede beregning.

1. Rækkefølgen af knapperne kan ændres når som helst ved at flytte dem til en anden position i området med musen.

2. Fjern en knap ved at trække den tilbage til området med de andre knapper til højre i dialogen.

3. For at åbne dialogen Datafelt, skal du dobbeltklikke på en af knapperne i områderne Rækkefelter eller Kolonnefelter. Brug dialogen til at vælge om og i hvilket omfang LibreOffice beregner viste delsammentællinger.

Forlad dialogen Pivottabel ved at trykke på OK. Knappen Filter bliver nu indsat eller en sideknap for hvert datafelt, du har sluppet på fladen Filtre. Pivottabellen indsættes længere nede.

Relaterede emner

Pivottabel

Redigere pivottabeller

Formatering af pivottabeller

Filtrering af pivottabeller

Opdaterer pivottabeller

Gruppering af pivottabeller

Valg af outputområder for pivottabel

Sletning af pivottabeller

Pivotdiagram