Indhold

# Redigering af konkordansfil

Opret eller rediger en ordliste, som skal med i et stikordsregister. En konkordansfil indeholder ord, som skal vises i et stikordsregister, sammen med de sidenumre hvor ordene findes i dokumentet.

Du kan bruge knappen Find alle i dialogen Find og erstat for at fremhæve alle steder hvor et ord forekommer, åbn så indgangen til dialogen Indsæt element for at tilføje dette ord og dets forekomster til stikordsregisteret. Hvis du imidlertid har brug for det samme sæt af stikordsregistre i adskillige dokumenter, lader konkordansfilen dig indtaste hvert ord bare en gang, for så at bruge listen mange gange.

Standardfilteret til oprettelse eller åbning af konkordansfiler er *.sdi. Konkordansfilens filformat er imidlertid ren tekst.

## For at tilgå dialogen Rediger konkordansfil:

1. Vælg Indsæt ▸ Indholdsfortegnelse og stikordsregister ▸ Indholdsfortegnelse, indeks eller litteraturliste ▸ Type.

2. I feltet Type, vælg "Stikordsregister".

3. I området Indstillinger, markér afkrydsningsfeltet Konkordansfil.

4. Klik knappen Filer, og vælg så Ny eller Redigér.

En konkordansfil indeholder følgende felter:

Betegnelse | Betydning
--- | ---
Søgeterm | "Søgeord" henviser til registerelementet (stikordet), som du vil markere i dokumentet.
Alternativ indførsel | "Alternativt element" henviser til registerelementet (stikordet), som du ønsker skal optræde i registeret.
Første og anden nøgle | Første og anden nøgle er overordnede registerelementer. "Søgeord" eller "Alternativt element" ser ud som om et underelement under den første og anden nøgle.
Kommentar | Tilføj en kommentarlinje over indførslen. Kommenterede linjer begynder med #.
Tag hensyn til STORE og små bogstaver | "STORE og små bogstaver" betyder at store og små bogstaver tages i betragtning.
Kun ord | "Hele ord" søger efter udtrykket som et enkelt ord.

For at aktivere indstillingerne "STORE og små bogstaver" eller "Hele ord", klik i den tilsvarende celle, og markér så afkrydsningsfeltet.

## For at oprette en konkordansfil uden dialogen Rediger konkordansfil:

Brug følgende retningslinjer for formatering, når du opretter en konkordansfil:

- Hvert element i konkordansfilen er på en selvstændig linje.

- Kommenterede linjer starter med #.

- Brug følgende format til elementerne:

Søgeterm;Alternativt elememt;Første nøgle;Anden nøgle;Tag hensyn til STORE og små bogstaver;Kun ord

Elementerne "STORE og små bogstaver" og "Hele ord" bliver fortolket som "Nej" eller FALSE, hvis de er tomme eller nul (0). Alt andet indhold bliver fortolket som "Ja" eller TRUE.

### Eksempel

For eksempel: for at inkludere ordet "København" i dit stikordsregister under elementet "Byer", indtastes følgende linje i konkordansfilen:

København;København;Byer;;0;0

Dette finder også "København" hvis det er skrevet med små bogstaver.

For at inkludere bydelen "Hellerup" i København under elementet "Byer", skal du indtaste følgende linje:

Hellerup;København;Byer;